kohli
దూసుకెళ్తున్న యువ కెరటం
న్యూఢిల్లీ: కోహ్లీ ప్రస్తుతం ఈ పేరు ప్రపంచ క్రికెట్‌ అభిమానుల్లో మారుమ్రోగిపోతుంది. టీమిండియా టెస్టు కెప్టెన్‌గా పదవీ బాధ్యతలు స్వీకరించిన తరువాత మరింత వెలుగులోకి కోహ్లీ వచ్చాడంటూ అతిశయోక్తి కాదు. టెస్టు, వన్డే మ్యాచ్‌లతో పాటు టి20లలో తనదైన శైలిలో ఈ యువ కెరటం దూసుకుపోతున్నాడు. మ్యాచ్‌ను ఫలితాన్ని ప్రభావితం చేసే వరకు అతని స్థాయిని పెంచుకుంటూ ముందుకు సాగడ మంటే అది కేవలం కోహ్లీకే సాధ్యమైంది.మ్యాచ్‌ జరుగుతున్నప్పుడు గెలుపు సమస్య ఏర్పడితే కోహ్లీ ఉంటే చాలు మ్యాచ్‌ విజయం సాధిస్తుం దనే ధీమాను తీసుకువచ్చాడు.కోహ్లీ ఒక్కసారి నిలదొక్కుకుంటేచాలు ప్రత్యర్థి బౌలర్లుకు చెమ టలు పట్టాల్సిందే కాని క్రీజు నుంచి కోహ్లీ వెనక్కి వెళ్లని విధంగా తన కెరీర్‌ను నిర్మంచు కున్నాడు. క్రికెట్‌లో సినీయర్లుగా ఉన్న ఎందరో ప్రస్తుత, మాజీ క్రీడాకారులు కోహ్లీని ప్రశంసించిన వారే. గత కొంత కాలం నుంచి వివిధ దేశాలకు చెందిన మాజీ కెప్టెన్లు, కోచ్‌లు, క్రీడాకారులు కోహ్లీని అభినందిస్తున్న వారే.టెస్టు కెప్టెన్‌గా తనను తాను నిరూపించుకున్న కోహ్లీ వన్డేల్లో కూడా ఓర్పుగా ఆడుతున్నాడు. కోహ్లీ సంచలనాత్మక సెంచరీలతో టీమిండియాకు విజయాలను చేకూర్చి పెడుతున్నాడు. మొహాలిలో తాజాగా జరిగిన వన్డే మ్యాచ్‌లో మొదట బ్యాటింగ్‌ చేసిన న్యూజిలాండ్‌ 285 పరుగుల భారీ స్కోరు టీమిండియా ముందు ఉంచింది. అయితే టీమిండియా ఈ స్కోరును సాధించే సత్తా ఉన్న ప్పటికి బ్యాట్స్‌మెన్‌ నిలదొక్కుకుంటేనే సాధ్య మౌతుంది.టీమిండియాకు చెందిన ఓపెనర్లు రోహిత్‌, అజింక్యా రహానే ఎంతో కీలకమైన ఆటగాళ్లు. వీరు నిలదొక్కుకుంటే న్యూజిలాండ్‌ టీమిండియాకు నిర్ధేశించిన స్కోరు అసలు సమస్యనే కాదు. పులువురు క్రీడా పరిశీలకు న్యూజిలాండ్‌ నిర్ధేశిత టార్గెట్‌ను ఓపెనర్లుకు సులువుగా నిలదొక్కుకుని విజయానికి సహకరి స్తారని భావించారు. కానీ పరిస్థితి చాలా మారిపోయింది. టీమిండియా ఓపెనర్‌ రోహిత్‌ 21 బంతులుఆడి 2 బౌండరీలతో 13 పరుగులు మాత్రమే చేసి సౌథీ బౌలింగ్‌లో పెవిలియన్‌కు వెళ్లి పోయాడు.కాగా మరో ఓపెనర్‌ అజింక్యా రహానే 10 బంతులు ఆడి 1 బౌండరీతో 5 పరు గులు చేసి ఔటయ్యాడు.
దీంతో ఒక్కసారిగా మిగతా బ్యాట్స్‌మెన్‌పై ఆధారపడాల్సి వచ్చింది. దీంతో కోహ్లీ బరిలోకి దిగి తన దూకుడు ఆటతో 154 పరుగుల అజేయ సెంచరీ సాధించిన జట్టును గెలిపించాడు.కోహ్లీ 134 బంతులు ఆడి 16 బౌండరీలు,1 సిక్సర్‌తో ఈస్కోరు సాధిం చాడు. కాగా ఈ కోహ్లీ సాధించిన ఈ స్కోరు న్యూజిలాండ్‌తో జరిగిన మూడవ వన్టేను గెలిపించేందుకు దోహదపడింది. గంగూలీ ప్రశంస కోహ్లీ ఆటతీరు పట్ల టీమిండియా మాజీ కెప్టెన్‌ గంగూలీ ఇటీవల స్పందించాడు.ఈ సందర్భంగా ఆయన మాట్లాడుతూ టీమిండియా టెస్టు కెప్టెన్‌ కోహ్లీని అప్పుడే సూపర్‌ స్టార్‌ని చేయవద్దని మాజీ కెప్టెన్‌ గంగూలీ పేర్కొన్నాడు. కాగా రెండవ వన్డేలో టీమిండియా పరాజయం అనంతరం గంగూలీ మాట్లాడుతూ కోహ్లీ దిగ్గజ ఆటగాళ్ల సరసన చేరేందుకు చాలా సమయం ఉందని పేర్కొన్నాడు. కోహ్లీ ప్రస్తుతానికి ప్రారంభంలోనే ఉన్నాడని,చాలా భవిష్యత్‌ ఉన్న కోహ్లీని సచిన్‌, ద్రవిడ్‌ లక్ష్మణ్‌ వంటి దిగ్గజాలతో పోల్చవద్దని సూచించాడు.వారి సరసన చేరే సత్తా కోహ్లీలో ఉందని ఆయన పేర్కొన్నాడు. కాగా మరో ఆరేళ్ల తరువాత కోహ్లీ గురించి అడి గిన ఈ ప్రశ్నకు సరైన సమాధానం తన వద్ద ఉంటుందని గంగూలీ వివరించాడు.అయితే కోహ్లీ సత్తా చాటుతూ అందివచ్చిన అవకాశాలను సద్వినియోగం చేసుకుంటున్నాడని పేర్కొన్నాడు. ప్రణాళికలు ఎన్ని వేసినా అంతిమంగా బాగా ఆడే జట్టునే విజయం వరిస్తుందని గంగూలీ వెల్లడించాడు. కాగా మైదానంలో ప్రదర్శనే విజేతను నిర్ణయిస్తుందని,విజయం కోసం చివరి బంతి వరకు పోరాడాలని సూచించాడు.చివరి బంతి వరకు ఉత్కంఠగా సాగిన ఎన్నో మ్యాచ్‌ లను టీమిండియా ఆడి గెలుచుకుందని గంగూలీ గుర్తు చేశాడు. కోహ్లీ నాణ్యమైన బ్యాటింగ్‌ చేశాడు టీమిండియా టెస్టు కెప్టెన్‌ కోహ్లీపై న్యూజిలాండ్‌ క్రికెట్‌ కోచ్‌ మైక్‌ హస్సెన్‌ కూడా ప్రశంసల వర్షం కురిపించాడు.కాగా తాము కోహ్లీని తొందరగా పెవిలియన్‌కు పంపుదామని ఎన్ని ప్రణాళికలు రచించినా అవి సఫలం కాలేదని హస్సెన్‌ పేర్కొన్నాడు.ఈ మ్యాచ్‌లో కోహ్లీది ఖచ్చితంగా అత్యంత నాణ్యమైన బ్యాటింగ్‌ అనడంలో ఎటువంటి సందేహం లేదన్నాడు.కోహ్లీ మమ్మల్ని సుతి మెత్తగా చావబాదాడు.ఎంత మంచి డెలివరీ చేసినా మాకు సగం ఛాన్స్‌ కూడా ఇవ్వలేదు. కనీసం ఒక్క తప్పుకూడా చేయకుండా కోహ్లీ ఆడటం నిజంగా అసాధారణం. కోహ్లీ కోసం చాలా ప్రణాళికలు రచించాం. అయినప్పటికి చేతులెత్తేశాం, అతని డబుల్‌ సెంచరీలో 120 సింగిల్స్‌ ఉండటమే మమ్మల్ని ఎంత సాఫ్ట్‌గా ఊచకోత కోశాడో అర్థమవుతుంది.ఇది నిజంగా మాకు కఠినమైనరోజు కానీసంతృప్తిగానే ఉన్నాం, ప్రత్యేకంగా ఇంత హీట్‌లో మా బౌలర్లు 30 ఓవర్ల పాటు 135 కిలో మీటర్ల నుంచి 140 కిలోమీటర్ల వరకు బౌలింగ్‌ చేశారు.ఇది ఒక హైక్వాలిటీ టెస్టు క్రికెట్‌.ఏది ఏమైనా మ్యాచ్‌పై సానుకూలంగా ఉన్నాం. మా జట్టులోని సభ్యులు వారి పనిని సమర్థవంతంగా నిర్వర్తిం చారు అని హెస్సన్‌ పేర్కొన్నాడు. కాగా ఈ మ్యాచ్‌ తొలి ఇన్నింగ్స్‌ కోహ్లీ 20 బౌండరీల సాయంతో 211 పరుగులు చేసిన సంగతి తెలిసిందే. ర్యాంకుల గురించి ఆలోచించను : కోహ్లీ గత కొంత కాలంగా టీమిండియా నిలకడగా ఆడేందుకు ఆటపై ఎక్కువ దృష్టి కేంద్రీకరించడ మేనని కోహ్లీ స్పష్టం చేశాడు. కాగా గత రెండు సంవత్సరాల క్రితం జట్టుకు,ఇప్పటి జట్టును చూస్తే ఆ విషయం అర్థమవుతుందన్నాడు.కాగా తాను ఎప్పుడూ ర్యాంకుల గురించి పెద్దగా ఆలోచించనని కోహ్లీ ఒక ప్రశ్నకు ఇటీవల సమాధానంగా పేర్కొన్నాడు.
అసలు ర్యాంకుల గురించి ఆలోచిస్తూ కూర్చుంటే మనం ఏమి చేయాలనే విషయం పూర్తిగా మరచిపోతామని కోహ్లీ ఈ సందర్బంగా వివరించాడు.నేను ర్యాంకులను అసలు లెక్కచేయను.దీంతో పాటు రికార్డులను కూడా పెద్దగా పట్టించుకోను.ఒకవేళ ర్యాంకుల గురించి ఆలోచిస్తూ కూర్చుంటే మన సహజసిద్దమైన ఆటను మరచిపోతాం. ఇప్పుడు ఎలా ఆడాం,వచ్చే మ్యాచ్‌కు ఎలా ఆడాలి అనే దానిపైనే మా దృష్టి.కాగా ర్యాంకింగ్స్‌ అనేవి తాత్కాలికం.ఒకవేళ ర్యాంక్‌పై దృష్టి పెడితే ప్రత్యర్థి జట్టు బలపడటానికి అవకాశం ఇచ్చిన వాళ్లమవుతాం అని కోహ్లీ పేర్కొన్నాడు. న్యూజి లాండ్‌తో ఈడెన్‌ గార్డెన్స్‌లో ఆరంభం కానున్న టెస్టు మ్యాచ్‌లో టీమిండియా గెలిస్తే తిరిగి నంబర్‌ వన్‌ ర్యాంకును చేజిక్కించుకుంటుంది. దీనిలో భాగంగా అడిగిన ప్రశ్నకు కోహ్లీ స్పందిం చాడు.ఇటీవల వెస్టిండీస్‌తో జరిగిన టెస్టు సిరీస్‌ అనంతరం భారత్‌ నంబర్‌వన్‌ ర్యాంక్‌ను కైవసం చేసుకున్న సంగతి తెలిసిందే. టెస్టు మ్యాచ్‌లో కెప్టెన్‌ కోహ్లీ అజేయ సెంచరీ న్యూజిలాండ్‌తో జరుగుతున్న చివరిదైన మూడవ టెస్టులో భారత కెప్టెన్‌ కోహ్లీ 191 బంతులు ఆడి 10 బౌండరీలతో 103 పరుగుల అజేయ సెంచరీ సాధించాడు. కాగా స్వదేశంలో 17 ఇన్నింగ్స్‌ల తరువాత కోహ్లీ సెంచరీ చేశాడు. చివరగా 2013 ఫిబ్రవరిలో ఆస్ట్రేలియాపై చెన్నై టెస్టులో సెంచరీ సాధించాడు.మూడవ టెస్టు తొలి రోజు ఆట ముగిసే సమయానికి భారత్‌ 3 వికెట్లు కోల్పోయి 267 పరుగులు చేసింది. దీంతో వరుసగా మూడవ టెస్టులోనూ టీమిండి యానే పైచేయి సాధించింది.కాగా అజింక్యా రహానే 172 బంతులు ఆడి 9 బౌండరీలు,1 సిక్సర్‌తో 79 పరుగులతో నాటౌట్‌గా నిలిచాడు. కోహ్లీ,అజింక్యా రహానే నాలుగవ వికెట్‌కు అబేద్యమైన 167 పరుగులు భాగస్వామ్యాన్ని నెలకొల్పాడు. టెస్టుల్లో 13వ సెంచరీ ఇండోర్‌ వేదికగా ప్రారంభమైన భారత్‌, న్యూజిలాండ్‌ మూడవ టెస్టు మొదటి ఇన్నింగ్స్‌లో కెప్టెన్‌ కోహ్లీ అదరగొట్టాడు.కాగా తనదైన ఆట తీరుతో సత్తా చాటిన కోహ్లీ సెంచరీ మార్క్‌ అందుకున్నాడు.మరోవైపు అజింక్యా రహానే కూడా 75 పరుగుతో సెంచరీకి దగ్గరగా చేరువవుతుండటం గమనార్హం.కాగా కోహ్లీకి టెస్టులో ఇది 13వ సెంచరీ. మూడవ టెస్టు మ్యాచ్‌లో ఓపెనర్లు విఫలమైనా భారత కెప్టెన్‌ కోహ్లీ టీమ్‌ ఇండియాను ఆదుకున్నాడు.మొదట 108 బంతుల్లో అయిదు బౌండరీలతో హాఫ్‌ సెంచరీ అందుకున్నాడు కోహ్లీ. ఇదే క్రమంలో అజింక్యా రహానేతో కలిసి కోహ్లీ 66 పరుగుల నాలుగవ వికెట్‌ భాగస్వామ్యం నెలకొల్పడం విశేషం.విండీస్‌తో సిరీస్‌లో డబుల్‌ సెంచరీ సాధించిన కోహ్లీ ఆ తరువాత ఫామ్‌ కోల్పోయిన సంగతి తెలిసిందే. తాజాగా సెంచరీతో కోహ్లీ ఫామ్‌లోకి వచ్చాడు.ఆరంభంలో కొంత ఆచితూచి ఆడిన కోహ్లీ సందర్బానుసారం బంతిని బౌండరీకి తరలిస్తూ స్కోరు బోర్డును పెంచే ప్రయత్నం చేశాడు.